Arbarteatro Heldendank

eta|arbarteatra emblemo
eta|loko teatra
eta|programaro por 1918 
Arbarteatro Heldendank (germane: Reußisches Waldtheater Heldendank) estis liberaera teatro je Gera, Germanujo. Ĝi troviĝis supre de la strato kondukanta disde Untermhaus al Milbitz."Abstecher nach Gera-Untermhaus: Waldtheater Heldendank" - ĉe: untermhaus.de

La fondiĝo ŝuldiĝas al la iniciato de la supera poŝtkontrolisto Karl Weise. Ĉi viro hobie aktivis kiel regiona poeto, aktoro kaj reĝisoro. Por siaj laikaj trupoj nepras, laŭ li, havi propran teatron: la enspezoj estu karitate disdonataj al viktimoj de la Unua Mondmilito. Post aŭdienco ĉe lia princa moŝto Henriko la 27-a (Reuß, juna linio) en novembro 1917 eblis fondi la societon kaj prezenti la unuajn planojn (marto 1918). En majo 1918 estis lia ekrajto kolekti monon. La solena inaŭguro estis farita jam en la 25.8.1918. La premieron kaj du pluajn prezentojn dimanĉe efektivigis 150 aktoroj la antaŭludon Waldfriede de Max Thomas kaj la regionan dramon Der Bruderkrieg de Karl Weise. Nur dum la unua sezono estis enspezitaj 1600 markoj kaj tia sukceso konfirmis la senĉavon de la tuto kaj ĝian daŭrigon. 

La sekvajn jarojn oni surscenigis i.a.: Iphigenie auf Tauris kaj Die Laune des Verliebten (de Goeto), Bastien und Bastienne (de Wolfgang Amadeus Mozart), Der Pfarrer von Kirchfeld (de Ludwig Anzengruber), Preciosa (de Pius Alexander Wolff), Hänsel und Gretel, A Midsummer Night's Dream kaj Twelfth Night (de Ŝekspiro, Amphitryon (de  Heinrich von Kleist), Der keŭsche Lebemann (de Arnold und Bach). 

Aktoris kaj laikoj kaj profesiuloj de la Kortega teatro kaj multo da figurantoj. Ĝis 1924 estis ĝia artista ĉefo la kortega aktoro Max Thomas. Krom por dramludoj estis utiligata la scenejaro ankaŭ fare de diversaj societoj. En 1925 oni restaŭris la komplekson, kreis novan benkaron por 800 spektantoj kaj plu modernan enirejan kaj kasan zonon. Sed post la forpaso de Henriko la 27-a (novembro 1928) kaj de Karl Weise (jaron pli malfrue) ekmankis mecenato kaj organizanto. Someroj pluvozaj kaj malkreskanta intereso fare de la publiko ŝrumpigis la enspezojn. Kaj tiel necesis en 1933 redoni la grundaron kun la konstruaĵoj al la havaĵara administrado de Reuß. Post la Dua Mondmiliot la Ruĝa Armeo ŝanĝis ĝin al soldattrejnejo. De la mezo de la 1980-aj jaroj ĝi iĝis trejnpafejo de la policaro (DVP). Post eko de tia funkciigo falis la tuto en forgeso ĝis aŭgusto 2018: tiam du lernejoj el Weida kaj la porjunula hejmo Jugendwaldheim Gera-Ernsee organizis feston okaze de la 100-a datreveno de la unua tago de teatra uzo.Klaus Sommermeyer: "Waldtheater feiert Hundertjähriges" - ĉe: otz.de, 31.8.2018

 Eksteraj ligiloj 


 Notoj 

Kategorio:Teatroj en Turingio
Kategorio:Konstruaĵoj en Gera
kategorio:Aperis en 1918
kategorio:Armeaj spacoj 
kategorio:Reuß